Helmut Duckadam a avut un discurs categoric despre şansele echipei lui Gigi Becali de a se califica în Liga Campionilor. FCSB a cucerit titlul în Liga 1 după nouă ani şi se pregăteşte pentru preliminariile UEFA Champions League. Gigi Becali, patronul roş-albaştrilor, a setat un obiectiv clar după această performanţă şi vrea ca echipa sa să evolueze, din toamnă, în cea mai importantă competiţie inter-cluburi a Europei.
Helmut Duckadam, fostul mare portar al Stelei, nu este la fel de încrezător în şansele celor de la FCSB. Duckadam este de părere că diferenţa faţă de echipele din preliminariile UEFA Champions League este prea mare şi nu o vede pe FCSB jucând în această competiţie.
„Ajunge FCSB în Champions League?” Helmut Duckadam, categoric despre şansele echipei lui Gigi Becali
Cu toate acestea, Duckadam este convins că FCSB poate face o figură frumoasă în Conference League, mai ales dacă va avea noroc la tragerea la sorţi:
„Nu suntem încă la nivelul acela. Deocamdată avem jucători care costă maximum un milion de euro și ne luptăm cu echipe care au jucători de la cinci milioane în sus.
Avem în Conference League o șansă să trecem de grupe. Să ajungem în grupe și să trecem de grupe, acolo da, acolo putem, cu puțin noroc la tragerea la sorți”, a declarat Helmut Duckhadam, potrivit sport.ro.
Ilie Dumitrescu știe ce transferuri trebuie să facă Gigi Becali la FCSB
Ilie Dumitrescu este de părere că Gigi Becali are nevoie de întăriri în compartimentul ofensiv, dar și în cel defensiv. Totodată, acesta a vorbit și despre munca care ar trebui depusă de oamenii din staff-ul tehnic al campioanei, pentru a găsi jucători care s-ar integra în echipa pregătită de Elias Charalambous și Mihai Pintilii.
„Ai nevoie de un număr nouă autentic, aș merge pe doi fundași laterali. Cred că e nevoie și de o extremă care să poată juca pe ambele părți. La mijloc, ești acoperit dacă nu pleacă la Olaru.
Ai nevoie de fundași laterali care, pe faza de atac, să se transforme în extreme și să aducă un plus pe faza ofensivă. Aș mai aduce și un fundaș central. Cam cum spunea Gigi, șapte-opt jucători. Să vedem cum se vor întări. Sunt anumite posturi extrem de importante. Să vedem cine va alege, cum se vor sfătui, care va fi strategia.
Louis Munteanu și Alibec sunt cunoscuți. Apoi intervine munca din spate, dacă ai un departament de scouting, care adună informații… Apoi intră în rol Mihai Stoica și staff-ul tehnic, care îi fac un raport lui Gigi. Contează și bugetul lui Gigi. Dacă vrei să aduci înlocuitor pentru Coman, trebuie să-i dai același salariu sau chiar mai mare”, a spus Ilie Dumitrescu, la digisport.ro.